
ACORD 142/2011, DE 19 D’OCTUBRE, DEL PLE DEL CONSELL DE 
L’AUDIOVISUAL DE CATALUNYA


Adaptacions específiques de música cantada en català. Any 2011 (7%).


1. L’Acord 295/2007, de 19 de desembre, pel qual s’aprova la Instrucció general del Consell de l’Audiovisual de Catalunya sobre la presència de la llengua i la cultura catalanes i de l’aranès en els mitjans de comunicació audiovisual, reprodueix les obligacions en relació amb la normalització i el foment de l’ús de la llengua i la cultura catalanes i de l’aranès en els mitjans de comunicació audiovisual que s’estableixen de manera explícita a la Llei 1/1998, de 7 de gener, de política lingüística, i a la Llei 22/2005, de 29 de desembre, de la comunicació audiovisual de Catalunya. A més d’aquestes obligacions, la referida Instrucció general preveu per als prestadors de serveis de ràdio de gestió privada amb una programació musical superior al 75%, i que no estiguin especialitzats en música clàssica, la possibilitat de gaudir d’adaptacions específiques pel que fa a l’emissió de música cantada en català.

2. En efecte, l’apartat 2 de l’article 6 de la Instrucció general sobre la presència de la llengua i la cultura catalanes i de l’aranès en els mitjans de comunicació audiovisual recull l’obligació prevista en l’apartat 5 de l’article 26 de la Llei de política lingüística relativa a que els prestadors de serveis de ràdio de gestió privada han de garantir que en la programació de música cantada hi hagi una presència adequada de cançons produïdes per artistes catalans i que, com a mínim, el 25% siguin interpretades en llengua catalana o en aranès. Tenint en compte aquesta obligació, i pel que fa als prestadors de serveis de ràdio de gestió privada amb programació especialitzada en música en un 75% del total de la seva programació, la Instrucció general permet, en l’apartat 3 de l’article 6, la possibilitat per part d’aquests prestadors de gaudir d’adaptacions específiques en relació amb l’obligació del 25% d’emissió de música cantada en català o en aranès.   

Tenint en compte aquesta obligació, i pel que fa als prestadors de serveis de ràdio de gestió privada amb programació especialitzada en música en un 75% del total de la seva programació, la Instrucció general permet, en l’apartat 3 de l’article 6, la possibilitat per part d’aquests prestadors de gaudir d’adaptacions específiques en relació amb l’obligació del 25% d’emissió de música cantada en català o en aranès.   

3. Davant la possibilitat de sol·licitar adaptacions específiques, els prestadors de serveis de ràdio de gestió privada que es relacionen a l’annex d’aquest Acord, i que, prèviament, han acreditat al Consell de l’Audiovisual de Catalunya la seva emissió efectiva del 75% de programació musical, han tramès durant els mesos de juny i juliol de 2011 la sol·licitud corresponent, a l’efecte, si s’escau, d’obtenir les adaptacions específiques esmentades.

4. El Consell ha avaluat la documentació presentada d’acord amb els criteris establerts en l’apartat 3 de l’article 6 de la Instrucció general sobre la presència de la llengua i la cultura catalanes i de l’aranès en els mitjans de comunicació audiovisual, que són els següents: a) tipus de música que el prestador de serveis de ràdio emet majoritàriament; b) els compromisos adquirits en el títol habilitant en matèria de música cantada en català i, c) la relació del tipus de música que el prestador de serveis de ràdio emet majoritàriament, amb la producció discogràfica del mercat en llengua catalana.

5. En funció d’aquesta avaluació, el Consell considera que atès el tipus de música emesa pels prestadors relacionats a l’Annex d’aquest Acord (música espanyola, copla, sevillanes, pasdobles, cançó lleugera i flamenc, boleros, ranxeres, etc.), i el volum de producció discogràfica per gènere musical, els prestadors de serveis de ràdio de gestió privada poden gaudir d’una adaptació específica del 7% pel que fa a l’emissió de cançons interpretades en llengua catalana, en els termes de l’apartat 2 de l’article 6 de la Instrucció general del Consell sobre la presència de la llengua i la cultura catalanes i de l’aranès en els mitjans de comunicació audiovisual.   

Per tot l’exposat, d’acord amb la lletra e) de l’article 10 de la Llei 2/2000, de 4 de maig, del Consell de l’Audiovisual de Catalunya, la lletra f) de l’article 115 de la Llei 22/2005, de 29 de desembre, de la comunicació audiovisual de Catalunya i l’apartat 3 de l’article 6 de la Instrucció general sobre la presència de la llengua i la cultura catalanes i de l’aranès en els mitjans de comunicació audiovisual, el Ple del Consell de l’Audiovisual de Catalunya, ha adoptat els següents:


ACORDS 

1. Estimar les sol·licituds d’adaptació específica pel que fa a l’emissió de música cantada en català de les persones titulars de les freqüències de radiodifusió sonora en freqüència modulada que figuren a l’Annex d’aquest Acord. 

Les referides titulars han de garantir durant un termini de tres anys, comptador des de la recepció de la notificació d’aquest Acord, que en la seva programació de música cantada hi hagi una presència adequada de cançons produïdes per artistes catalans i que, com a mínim, el 7% siguin interpretades en llengua catalana.

2. Recordar als prestadors que figuren a l’annex d’aquest Acord que, de conformitat amb el que estableix la lletra b de l’apartat 1 de l’article 13 de l’Acord 295/2007, de 19 de desembre, pel qual s’aprova la Instrucció general del Consell de l’Audiovisual de Catalunya sobre la presència de la llengua i la cultura catalanes i de l’aranès en els mitjans de comunicació audiovisual, tenen l’obligació de trametre al Consell de l’Audiovisual de Catalunya trimestralment, dintre del mes següent a la finalització del període de còmput, els formularis referents al compliment del percentatge de música cantada en català i en aranès.

3. Notificar aquest Acord a les persones interessades.


Barcelona,  19 d’octubre de 2011



[bookmark: OLE_LINK1][bookmark: OLE_LINK2]Ramon Font i Bové				Carme Figueras i Siñol
President					Consellera secretària


ANNEX. Ref. Exp. Adaptacions específiques de música cantada en català. Any 2011 (7%)

	Núm. de registre de la sol·licitud d’adaptació específica
	Data d’entrada de la sol·licitud d’adaptació específica
	Titular de la freqüència/Nom comercial
	Freqüència/zona de servei

	1044/2011 
	07/06/2011
	Radio RM, SA/RM Radio
	88.7 MHz/Mataró

	1044/2011 
	07/06/2011
	Radio RM, SA/RM Radio
	90.2 MHz/Cabrils

	1044/2011 
	07/06/2011
	Radio RM, SA/RM Radio
	94.2 MHz/Calella

	1044/2011 
	07/06/2011
	Radio RM, SA/RM Radio
	89.6 MHz/ Castell Platja d’Aro

	1045/2011
	07/06/2011
	Radio Tele Taxi FM de Radiodifusión, SA/Radio Tele Taxi
	97.7 MHz/Rubí

	1045/2011
	07/06/2011
	Radio Tele Taxi FM de Radiodifusión, SA/Radio Tele Taxi
	88.5 MHz/Manresa

	1045/2011
	07/06/2011
	Radio Tele Taxi FM de Radiodifusión, SA/Radio Tele Taxi
	101.9 MHz/Sant Pere de Ribes

	1045/2011
	07/06/2011
	Radio Tele Taxi FM de Radiodifusión, SA/Radio Tele Taxi
	105.3 MHz/Vic

	1045/2011
	07/06/2011
	Radio Tele Taxi FM de Radiodifusión, SA/Radio Tele Taxi
	105.1 MHz/Girona

	1045/2011
	07/06/2011
	Radio Tele Taxi FM de Radiodifusión, SA/Radio Tele Taxi
	94.2 MHz/Olot

	1045/2011
	07/06/2011
	Radio Tele Taxi FM de Radiodifusión, SA/Radio Tele Taxi
	97.6 MHz/Ripoll

	1045/2011
	07/06/2011
	Radio Tele Taxi FM de Radiodifusión, SA/Radio Tele Taxi
	90.3 MHz/Puigcerdà

	1045/2011
	07/06/2011
	Radio Tele Taxi FM de Radiodifusión, SA/Radio Tele Taxi
	89.8 MHz/Tremp




	Núm. de registre de la sol·licitud d’adaptació específica
	Data d’entrada de la sol·licitud d’adaptació específica
	Titular de la freqüència/Nom comercial
	Freqüència/zona de servei

	1045/2011
	07/06/2011
	Radio Tele Taxi FM de Radiodifusión, SA/Radio Tele Taxi
	92.9 MHz/Tarragona

	1142/2011
	01/07/2011
	Sociedad Española de Radiodifusión, SL/Radiolé Barcelona
	96.0 MHz/Martorell

